CELEX: E2018C0018
Language: hu
Date: 2018-02-09 00:00:00
Title: Az EFTA Felügyeleti Hatóság 18/18/COL sz. határozata (2018. február 9.) Norvégiának a Marteilia refringens és a Bonamia ostreae betegségektől mentes státusáról [2018/1196]

23.8.2018   
               
               
                  HU
               
               
                  Az Európai Unió Hivatalos Lapja
               
               
                  L 214/5
               
            
         AZ EFTA FELÜGYELETI HATÓSÁG 18/18/COL sz. HATÁROZATA
         (2018. február 9.)
         Norvégiának a Marteilia refringens és a Bonamia ostreae betegségektől mentes státusáról [2018/1196]
         AZ EFTA FELÜGYELETI HATÓSÁG,
         tekintettel az Európai Gazdasági Térségről szóló megállapodásra és különösen annak 109. cikkére és 1. jegyzőkönyvére,
         tekintettel az EFTA-államok közötti, Felügyeleti Hatóság és Bíróság létrehozásáról szóló megállapodásra és különösen annak 5. cikke (2) bekezdésének d) pontjára, valamint 1. jegyzőkönyvére,
         tekintettel az EGT-megállapodás I. melléklete I. fejezete 3.1. részének 8a. pontjában említett jogi aktusra, a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) (a továbbiakban: 2006/88/EK irányelv), amelyet az EGT-megállapodás 1. jegyzőkönyvével módosítottak és fogadtak el, valamint különösen e jogi aktus 53. cikkére,
         mivel:
         A Hatóság 2010. július 7-i 291/10/COL határozatával a Bonamia ostreae vonatkozásában a Dél-Norvégiában található Aust-Agder megye kivételével Norvégia teljes partvonalát a Marteilia refringens és a Bonamia ostreae tekintetében betegségtől mentes övezetként ismerte el.
         2017. február 23-án a Norvég Élelmiszer-biztonsági Hatóság az OIE (Állategészségügyi Világszervezet) (2) korai előrejelző rendszerén keresztül bejelentette, hogy fennáll a gyanúja annak, hogy a Dél-Norvégiában található Hordaland megyében lévő Bømlo település területén található, lapos osztrigát (Ostrea edulis) tenyésztő akvakultúra-gazdaságban élő kék kagylók (Mytilus edulis) megfertőződtek a Marteilia refringens-sel.
         A Norvég Élelmiszer-biztonsági Hatóság 2017. február 28-i e-mail-üzenetében (dokumentumszám: 844246) ugyanezen gyanújáról tájékozatta a Hatóságot, és hogy korlátozásokat vezettek be a kék kagylók vagy a lapos osztrigák akvakultúra-gazdaságba történő szállítására, illetve az onnan történő szállítására vonatkozóan.
         A Norvég Élelmiszer-biztonsági Hatóság 2017. március 16-án kelt e-mail-üzenetében (dokumentumszám: 847935) – az állatbetegségek európai bejelentési rendszerén (ADNS) keresztül ugyanazon a napon beérkezett tájékoztatást követően – arról tájékoztatta a Hatóságot, hogy a kagylóbetegségek uniós referencialaboratóriuma megerősítette a betegség kialakulását, és hogy elszigetelt területet hoznak létre az akvakultúra-gazdaság körül.
         A 2006/88/EK irányelv 53. cikkének (3) bekezdése előírja, hogy amennyiben a járványügyi vizsgálat a fertőzés bekövetkezésének jelentős valószínűségét állapítja meg, a tagállam, övezet vagy területi egység „betegségtől mentes” minősítését azzal az eljárással összhangban kell visszavonni, amely eljárással a minősítést megadták.
         A Norvég Kereskedelmi, Ipari és Halászati Minisztérium szeptember 28-án levelet (875660 sz. dokumentum) intézett a Hatósághoz, melyben mellékelte a Norvég Élelmiszer-biztonsági Hatóság 2017. szeptember 22-i értesítő levelét (875658 sz. dokumentum). E levélben tájékoztatást nyújt arról, hogy a norvég Bømlo település közigazgatási területén a Marteilia refringens elszigetelt területének létrehozásáról szóló rendeletet (3) már elfogadták, és megerősítette, hogy a vonatkozó nemzeti jogszabályokkal (4) összhangban „Norvégia teljes part menti területe az I. kategóriába tartozik a Marteilia refringens tekintetében, kivéve a norvég Bømlo település közigazgatási területén található elszigetelt területet”.
         A Hatóság úgy ítéli meg, hogy megvalósulnak a norvégiai Bømlo település érintett földrajzi területének „betegségtől mentes” minősítésének visszavonására vonatkozó rendelkezés feltételei.
         Ennek megfelelően és az egyszerűsítés érdekében a 2010. július 7-i 291/10/COL határozatot hatályon kívül kell helyezni és új határozattal kell felváltani.
         Az e határozatban előírt intézkedések összhangban vannak az EFTA Felügyeleti Hatóság munkáját segítő EFTA állategészségügyi bizottság véleményével,
         ELFOGADTA EZT A HATÁROZATOT:
         
            1. cikk
            Norvégiának a Marteilia refringens és a Bonamia ostreae betegségektől mentes minősítése a mellékletben található.
         
         
            2. cikk
            A 291/10/COL határozat hatályát veszti.
         
         
            3. cikk
            Ez a határozat 2018. február 8-án lép hatályba.
         
         
            4. cikk
            Ennek a határozatnak Norvégia a címzettje.
         
         
            5. cikk
            E határozatnak csak az angol nyelvű szövege hiteles.
         
         
            Kelt Brüsszelben, 2018. február 9-én.
            
               A 494/13/COL sz. hatáskör-átruházási határozat alapján eljáró EFTA Felügyeleti Hatóság esetében,
               Högni S. KRISTJÁNSSON
               
                  felelős testületi tag
               
               Carsten ZATSCHLER
               
                  ellenjegyzés igazgatói minőségben, Jogi és Végrehajtási Ügyek
               
            
         
         
            (1)  HL L 328., 2006.11.24., 14. o.
         
         
            (2)  NOR 24-02-17 OIE Alert.
         
            (3)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377 (A hordalandi Bømlo településen a puhatestűekben fellelhető Marteiliose betegség elleni küzdelem céljából létrehozott ellenőrzési területről szóló rendeletek)
         
            (4)  Forskrift om omsetning av akvakulturdyr og produkter av akvakulturdyr, forebygging og bekjempelse av smittsomme sykdommer hos akvatiske dyr, FOR-2008-06-17-819 (A tenyésztett víziállatok és az azokból származó termékek értékesítéséről, a víziállatokban előforduló fertőző betegségek megelőzéséről és az azok elleni védekezésről szóló rendeletek)
      
      
         
            MELLÉKLET
            
                        1.
                     
                     
                        Norvégia egész partvonala a Marteilia refringens tekintetében betegségtől mentes övezet, kivéve a Hordaland megyében található Bømlo településen létesített elszigetelt területet, amelyet a hordalandi Bømlo településen a puhatestűekben fellelhető Marteiliose betegség elleni küzdelem céljából létrehozott ellenőrzési területről szóló norvég rendeletek 2. §-a külön részletez (FOR-2017–09–08–1377) (a továbbiakban: a rendelet) (1), és amely alatt egy egyenes vonallal meghatározott következő terület értendő:
                        
                                    —
                                 
                                 
                                    egy pont (é.sz. 59° 44,805′; k.h. 5° 27,560′) Stord déli csúcsán, déli irányban
                                 
                              
                                    —
                                 
                                 
                                    Bømlo és Sveio településhatára felé, majd délnyugati irányban a településhatár mentén
                                 
                              
                                    —
                                 
                                 
                                    egy pontig (é.sz. 59° 34,420′; k.h. 5° 14,623′) a tengerben és tovább nyugati irányban (é.sz. 59° 33,72′; k.h. 5° 05,46′) a tengerben. Onnan észak felé az Austevoll és Bømlo között húzódó településhatárig, majd nyugat felé a településhatár mentén
                                 
                              
                                    —
                                 
                                 
                                    egy pontig (é.sz. 59° 59,948′; k.h. 5° 19,629′) a tengerben, majd déli-délnyugati irányban
                                 
                              
                                    —
                                 
                                 
                                    egy pontig (é.sz. 59° 58,917′; k.h. 5° 19,114′), amely Stord északi csúcsán fekszik.
                                 
                              A rendelethez csatolt ellenőrzési terület térképét e határozat függeléke tartalmazza.
                     
                  
                        2.
                     
                     
                        Norvégia teljes partvonala mentes övezet a Bonamia ostreae tekintetében, az alábbi terület kivételével:
                        
                                    —
                                 
                                 
                                    a dél-norvégiai Aust-Agder megye.
                                 
                              
                  
               
                  Függelék
                  
            
            
               (1)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377